b"\n_START_ARTICLE_\nMinaretas\n_START_PARAGRAPH_\nMinaretas (arab. \xd9\x85\xd8\xa6\xd8\xb0\xd9\x86\xd8\xa9, man\xc4\x81rah '\xc5\xa1vyturys') \xe2\x88\x92 auk\xc5\xa1tas apvalaus, keturkampio arba daugiakampio plano bok\xc5\xa1tas su laiptais (i\xc5\xa1or\xc4\x97je arba viduje) ir atvira galerija vir\xc5\xa1uje. Kai kada minaretas gali tur\xc4\x97ti \xc5\xa1almo pavidalo vir\xc5\xa1\xc5\xabn\xc4\x99._NEWLINE_Minaretas yra sujungiamas su me\xc4\x8dete arba statomas \xc5\xa1alia jos. I\xc5\xa1 minareto musulmon\xc5\xb3 dvasininkas kvie\xc4\x8dia tikin\xc4\x8diuosius melstis. Kaip pastato tipas, minaretas susiformavo VIII a. Artimuosiuose Rytuose ir paplito islamo \xc5\xa1alyse._NEWLINE_\xc5\xa0iais laikais minaretai savo tradicin\xc4\x97s funkcijos paprastai nebeatlieka, nes tikintieji maldai kvie\xc4\x8diami naudojant garsiakalbius._NEWLINE_Lietuvoje minaretas yra i\xc5\xa1lik\xc4\x99s K\xc4\x97daini\xc5\xb3 miesto parko pakra\xc5\xa1tyje. J\xc4\xaf apie 1880 m. pastat\xc4\x97 rus\xc5\xb3 generolas E. Totlebenas (\xc5\xber. K\xc4\x97daini\xc5\xb3 minaretas). Minaretas taip pat yra ir Kauno me\xc4\x8det\xc4\x97je."